Наькъа тIа, школе, миччахьа тхо кхоаче а тхоай дас-нанас цIагара арадовлача хана деш хинна хьехар дIадалацар тха лергера. Къаьстта хьехархошца мишта хилавеза. Мел безаме, дика, лоархIам болаш бар тхоца тха хьехархой. Урока вагIаш моллагIа гIалат даьлча класс меллий цIогIа ца а детташ, урок ялча дIатIа а дийхе хоза хьехар дора тхона: Ай, хьанехк, сенна лела хьо харцахьа, хьадараш мо долча даьи-наьнеи дезалхочунгара дувла йиш яц хьона иштта гIалаташ, оалар цар. Ма чIоагIа эхь хетар цар иштта аьлча, берий хоза йоаца оамал гучаяккхарца, цар даи-нанеи хьоахадирца эзди гIулакхаш белгалдоахар цар. Из мо кхы ца де хьажалахь, аьле, хоза хьехар а дий хьавайтар. Цул тIехьагIа бера шийна эхь хетар хьехархочоа хьалхашка шийгара гIалат далийта.